Diari Oficial de la Generalitat Valenciana


Sumari del DOGV 6498, del 08-04-2011 (2011/4184)

RESOLUCIÓ de 14 de febrer de 2011, de la Direcció General per al Canvi Climàtic, per la qual s'acorda inscriure en el Registre del Sistema Comunitari de Gestió i Auditoria Ambientals (EMAS) la Cambra Oficial de Comerç, Indústria i Navegació de València.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6498

Data del DOGV
:   08-04-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/4184


Data del document
:   14-02-2011

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * empresa privada

RESOLUCIÓ de 14 de febrer de 2011, de la Direcció General per al Canvi Climàtic, per la qual s'acorda inscriure en el Registre del Sistema Comunitari de Gestió i Auditoria Ambientals (EMAS) la Cambra Oficial de Comerç, Indústria i Navegació de València.  
  
 [2011/4184]  
Vista la sol·licitud d'inscripció en el Registre de Centres amb Sistema Comunitari de Gestió i Auditoria Ambientals (EMAS), presentada per Fernando María Zárraga Quintana, en representació de l'entitat Cambra Oficial de Comerç, Indústria i Navegació de València, amb CIF V7794748C i domicili social al carrer de Jesús, 19, 46057 València, s'emet aquesta resolució, de conformitat amb els següents  
  
  
Antecedents de fet  
Primer. Amb data 24 de gener de 2011 té entrada en el Registre Auxiliar del Centre de Tecnologies Netes la sol·licitud d'inscripció en el Registre de Centres amb Sistemes de Gestió Ambiental de la Comunitat Valenciana segons el Reglament comunitari EMAS de Fernando María Zárraga Quintana, en representació de la Cambra Oficial de Comerç, Indústria i Navegació de València, per a les activitats exercides al seu centre siti al carrer de Jesús, 19, València, de prestació de serveis a les empreses:  
Activitats d'informació i assessorament a emprenedors i empreses. Realització de programes i accions de promoció del comerç, la indústria, el turisme, transport i internacionalització. Assistència tècnica i programes de suport a les empreses. Elaboració de documents per a l'exportació, certificats i visats. Serveis d'informació comercial i de mercats. Serveis de mediació i arbitratge mercantil (cort d'arbitratge). Creació d'empreses. Finestreta única empresarial (FUE).  
  
Activitats de representació, promoció i defensa dels interessos generals del comerç, la indústria, els serveis i la navegació. Actuacions com a òrgan consultiu i de col·laboració de les administracions públiques. Delegació de competències i funcions de les administracions públiques.   
Accions de comunicació externa, realització d'estudis i publicacions, i relacions institucionals.  
L'interessat aporta, així mateix, la declaració ambiental original corresponent al període de gener de 2008 a setembre de 2010, validada pel verificador ambiental AENOR, acreditat per Enac amb el núm. ES-V-0001.  
Segon. Amb data 28 de gener de 2011 l'interessat aporta la documentació complementària exigida per a la inscripció en el registre.  
  
  
Fonaments de dret  
Primer. Mitjançant el Reial decret 85/1996, de 26 de gener, s'estableixen les normes per a l'aplicació del Reglament (CEE) núm. 1836/1993, de 29 de juny, pel qual es permet que les empreses del sector industrial s'adherisquen amb caràcter voluntari a un sistema comunitari de gestió i auditoria ambientals.  
Segon. El Govern Valencià, mitjançant el Decret 28/1998, de 20 de març, designa la Direcció General de Qualitat Ambiental com a organisme competent, en l'àmbit de la Comunitat Valenciana, per a realitzar les comeses i efectuar les funcions a què fa referència el reglament comunitari esmentat, i per Ordre de 5 de març de 1999, de la Conselleria de Medi Ambient, es crea i regula el registre de centres de la Comunitat Valenciana que tinguen implantat un sistema de gestió ambiental d'acord amb els requisits del reglament EMAS.  
Tercer. El Reglament (CE) núm. 761/2001 de 19 de març, que deroga el Reglament (CEE) núm. 1836/1993, estableix un sistema comunitari de gestió i auditoria ambientals (EMAS) que permet la participació amb caràcter voluntari de les organitzacions, per a l'avaluació i millora del comportament ambiental i la difusió de la informació.  
  
Quart. El Reglament (CE) núm. 1221/2009, de 25 de novembre, que deroga el Reglament (CE) núm. 761/2001 i les decisions 2001/681/CE i 2006/193/CE de la Comissió, permet la participació voluntària d'organitzacions en un sistema comunitari de gestió i auditoria ambientals (EMAS).  
Cinqué. En l'àmbit de la Comunitat Valenciana, mitjançant el Decret 19/2009, de 3 de novembre, del president de la Generalitat, s'assignen a la Conselleria de Medi Ambient, Aigua, Urbanisme i Habitatge les competències en matèria de medi ambient. Al seu torn, i d'acord amb l'article 9 del Decret 198/2009, de 6 de novembre, del Consell, la Direcció General per al Canvi Climàtic exerceix les funcions en matèria de control de la contaminació. Pel Decret 139/2009, de 18 de setembre, s'aprova el Reglament orgànic i funcional de l'esmentada Conselleria i, de conformitat amb el Decret 144/2005, de 7 d'octubre, pel qual es crea el Centre de Tecnologies Netes, correspon a l'Àrea del Centre de Tecnologies Netes, exercir les competències en matèria d'EMAS.  
  
Vist tot el que antecedeix, com també l'informe-proposta de l'Àrea del Centre de Tecnologies Netes, fent ús de les atribucions que em confereix el Reglament orgànic i funcional d'aquesta Conselleria, resolc:  
  
Inscriure en el Registre del Sistema Comunitari de Gestió i Auditoria Ambientals (EMAS), conforme al Reglament (CE) núm. 1221/2009, de 25 de novembre, la Cambra Oficial de Comerç, Indústria i Navegació de València, amb el número ES-CV-000040, per a les activitats exercides en el seu centre siti al carrer de Jesús, 19, València, de prestació de serveis a les empreses:   
Activitats d'informació i assessorament a emprenedors i empreses. Realització de programes i accions de promoció del comerç, la indústria, el turisme, transport i internacionalització. Assistència tècnica i programes de suport a les empreses. Elaboració de documents per a l'exportació, certificats i visats. Serveis d'informació comercial i de mercats. Serveis de mediació i arbitratge mercantil (cort d'arbitratge). Creació d'empreses. Finestreta única empresarial (FUE).  
  
Activitats de representació, promoció i defensa dels interessos generals del comerç, la indústria, els serveis i la navegació: actuacions com a òrgan consultiu i de col·laboració de les administracions públiques. Delegació de competències i funcions de les administracions públiques.   
Accions de comunicació externa, realització d'estudis i publicacions, i relacions institucionals.  
La declaració ambiental ha de ser actualitzada i validada anualment, d'acord amb el Reglament (CE) núm. 1221/2009, i haurà de presentar-se davant de la direcció general competent en el registre de centres que tinguen implantat un sistema de gestió ambiental d'acord amb els requisits del Reglament EMAS.  
De la mateixa manera, tots els elements del sistema de gestió ambiental han de ser revisats en un període no superior a 36 mesos, és a dir, abans del 16 de desembre de 2013, i posteriorment ha de presentar-se la nova declaració ambiental validada davant de la direcció general competent en el registre de centres que tinguen implantat un sistema de gestió ambiental d'acord amb els requisits del reglament EMAS.  
  
Contra aquesta resolució, que no posa fi a la via administrativa, es pot presentar recurs d'alçada davant de la Secretaria Autonòmica de la Conselleria de Medi Ambient, Aigua, Urbanisme i Habitatge, en el termini d'un mes des de l'endemà de la notificació, d'acord amb el que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
  
  
Paterna,14 de febrer de 2011.- El director general per al Canvi Climàtic: Jorge Lamparero Lázaro.